tomron87/hebrew-wikipedia-sentences-corpus huggingface dataset:
במהלך שנות פעילותה של החללית בין 2010 ל-2020, שוגרה הדרגון ל-22 משימות.
בחלקן נעשה שימוש חוזר באותה קפסולה במספר משימות.
שלוש קפסולות אף שוגרו שלוש פעמים כל אחת.
החל משנת 2020 הוחלפה הדרגון בגרסה המחודשת דרגון 2.
דרגון 2 היא חללית מאוישת הניתנת לשימוש חוזר אשר פותחה ומיוצרת על ידי חברת SpaceX האמריקאית.
לחללית זו שתי גרסאות; Crew Dragon, חללית מאוישת המיועדת לנשיאת צוות של עד שבעה אסטרונאוטים ו-Cargo Dragon המיועדת לנשיאת מטען ומהווה תחליף מעודכן לגרסה המקורית של חללית הדרגון.
דרגון 2 משוגרת על גבי משגר פאלקון 9 וחוזרת לכדור הארץ בצניחה במימי האוקיינוס.
כמו כן היא מצוידת במערכת מילוט המסוגלת להאיץ הרחק מהמשגר במקרה חירום.
לצד חללית הסטארליינר של בואינג, דרגון 2 מהווה אחת משתי חלליות אשר צפויות לשאת אסטרונאוטים אל תחנת החלל הבינלאומית, כחלק מהתכנית המאוישת המסחרית (Commercial Crew Program) של נאס"א.
ב-30 במאי 2020 שוגרה המשימה המאוישת הראשונה של חללית הדרגון 2, משימת SpaceX Demo-2, והייתה למשימת החלל המאוישת הראשונה ששוגרה על ידי חברה פרטית.
עד למשימה זו, נאס"א השקיעה 3.1 מיליארד דולר בפיתוחה של הדרגון.
בין היתר, דרגון 2 צפויה גם לספק שירותי תיירות בחלל.
פיתוח החללית החל ב־2005, וב־2006 נחתם חוזה בין נאס"א ל-SpaceX לביצוע טיסות הדגמה של החללית במסגרת תוכנית COTS.
ב־2009 הודיע מנכ"ל SpaceX אילון מאסק כי בכוונת חברתו לשגר את החללית לטיסת המבחן הראשונה שלה ב־2009, במטרה שהחללית תיכנס לשירות פעיל כבר ב־2010, לפני סיום טיסות מעבורות החלל.
עם זאת, החללית טסה לראשונה רק בדצמבר 2010, ולא נכנסה לשירות פעיל לפני טיסתה האחרונה של מעבורת החלל אטלנטיס ביולי 2011, שהייתה הטיסה האחרונה בתוכנית מעבורות החלל.
ב־23 בפברואר 2009 הודיעה SpaceX כי החומר ממנו נבנה מגן החום של חללית הדרגון שתשוגר לטיסת המבחן הראשונה, חומר בשם PICA-X (שפותח על ידי נאס"א), עבר את המבחנים הדרושים ונמצא מתאים.
ב־2010 הודיע אילון מאסק כי חללית הדרגון "יכולה לעמוד בחדירה לאטמוספירה במהירות חזרה מהירח, ואפילו ממאדים, זאת באמצעות מגן החום שפותח עבורה".
ה־PICA-X הוא חומר עמיד פי 10 מהחומר PICA (שפותח על ידי נאס"א גם הוא) ששימש בין היתר את קפסולת החדירה של הגשושית סטארדאסט.
מערכת בקרת העגינה של חללית הדרגון, ה־DragonEye, נבחנה במהלך משימת STS-127 של מעבורת החלל אנדוור אל תחנת החלל הבינלאומית ביולי 2009, כאשר הורכבה במסוף העגינה הצמוד לזה ששימש את המעבורת, ופעלה בזמן שהמעבורת עגנה בתחנת החלל.
יכולות ה־LIDAR וההדמאה התרמית של מערכת ה־DragonEye נבחנו בהצלחה.
המערכת נבחנה שוב במהלך משימת STS-133 (מעבורת החלל דיסקברי) בפברואר 2011.
בקיץ 2009 שכרה SpaceX את שירותיו של האסטרונאוט לשעבר קן באוורסוקס שהפך לסגן מנהל מחלקת בטיחות האסטרונאוטים שהקימה החברה (הוא פרש מהחברה בסוף 2011), זאת לקראת הפיכת החללית למותאמת לשיגורים מאוישים.
ביוני 2010 שוגר דגם של החללית על גבי משגר הפאלקון 9 - שהייתה זו טיסתו הראשונה.
דגם הדרגון ששוגר שימש לפני כן לבחינת מערכות קרקעיות של החללית.
מטרתה המרכזית של הטיסה - מלבד היותה טיסתו הראשונה של הפאלקון 9 - הייתה להשיג מידע אווירודינמי אודות החללית במהלך תהליך השיגור.
ב־22 בנובמבר 2010 הודיעה נאס"א כי רשות התעופה הפדרלית האמריקאית (FAA) העניקה "רישיון חדירה לאטמוספירה" לחללית הדרגון - שהפכה לחללית המסחרית הראשונה שקיבלה רישיון זה.
חללית הדרגון הראשונה שוגרה על גבי משגר פאלקון 9 (היה זה שיגורו השני של המשגר) ב־8 בדצמבר 2010 למסלול לווייני נמוך, הקיפה את כדור הארץ פעמיים ונחתה בהצלחה באוקיינוס השקט.
בשנת 2005 נאס"א עודדה חברות פרטיות שעסקו בפיתוח רקטות להשתתף בתוכנית COTS (Commercial Orbital Transportation Services - שירות תעבורה מסחרי לחלל), שמטרתה לערב חברות פרטיות בתספוק תחנת החלל הבינלאומית לאחר פרישת המעבורות שתוכננה ל־2010 (המעבורות פרשו לבסוף ביולי 2011).
במרץ 2006 הגישה חברת SpaceX את הצעתה, שכללה את חללית הדרגון.
קבוצתה של חברת SpaceX, שהגישה את ההצעה לתוכנית COTS, כוללת עוד חברות, ביניהם חברת MD רובוטיקס שבנתה את קנדארם2 - הזרוע הרובוטית הראשית של תחנת החלל הבינלאומית.
ב־18 באוגוסט 2006 הודיעה נאס"א כי SpaceX וקיסטלר אירוספייס (שפיתחה את ה־K-1) נבחרו לפתח את מערכת האספקה המסחרית לתחנת החלל הבינלאומית.
ב־23 בדצמבר 2008 העניקה נאס"א ל-SpaceX חוזה, במסגרת תוכנית CRS (תוכנית מקבילה ל־COTS האחראית על משימות האספקה עצמם), לאספקת תחנת חלל בסכום של 1.6 מיליארד $, עם אפשרות הגדלה לעד 3.1 מיליארד $.
בחוזה נכלל שיגורם של 12 משימות אספקה לתחנת החלל, שישאו יחד מינימום של 20 טון מטען לתחנה.
החוזה דרש מ-SpaceX לשגר שלוש משימות ניסוי לחללית הדרגון, לפני שתוכל להיכנס לשירות מבצעי.
משימת COTS-1, משימת הניסוי הראשונה, שוגרה בהצלחה ב־8 בדצמבר 2010, הקיפה את כדור הארץ שלוש פעמים ונחתה באוקיינוס השקט.
בדצמבר 2011 החליטו בנאס"א לאחד את משימות COTS-2 ו־3 למשימה אחת שיועדה ששוגרה לאחר דחיות רבות ב־22 במאי 2012. במהלך משימה זו עברה החללית מספר בדיקות במסלול וביצעה יעפים על פני תחנת החלל הבינלאומית (מטרות משימת COTS-2), ולאחר שאלו הושלמו בהצלחה, עגנה בתחנת החלל הבינלאומית (מטרת משימת COTS-3).
לאחר שעגנה בהצלחה בתחנה היא נפרקה ממטענה והועמסה במטען המיועד לחזור לכדור הארץ.
המשימה נחתה בהצלחה באוקיינוס השקט ב־31 במאי.
בחוזה ה־CRS (Commercial Resupply Services) שנחתם עם נאס"א נכלל שיגורם של 12 חלליות דרגון: החל מ־2 חלליות ב־2012, ועד 5 ב־2015.
ב-2020 נחתם חוזה על פיו, החללית Dragon XL (לשעבר Dragon cargo) של חברת SpaceX תהיה חללית המשא שתישא ציוד ל"גייטווי" בתוכנית ארטמיס לירח.
בדצמבר 2010 העלתה SpaceX הצעה לתוכנית CCDev של נאס"א - שמטרתה לערב חברות פרטיות בתחום השיגורים המאוישים אל תחנת החלל הבינלאומית לאחר פרישת מעבורות החלל.
בתוכנית זו נדרשות החברות המשתתפות לפתח גם מערכת מילוט לחללית, שתשמש במקרה חירום.
SpaceX הציגה את תכנונה למערכת המילוט לחללית הדרגון, אשר לטענתה כוללת מספר יתרונות על פני מערכות המילוט הקלאסיות ששימשו את חלליות המרקורי, הג'מיני והאפולו ואשר תשמש את חללית האוריון העתידית של נאס"א.
יכולת מילוט במהלך כל שלבי השיגור ועד לכניסה למסלול.
מערכת רב־פעמית - זאת מכיוון שהמערכת מותקנת על החללית ולא ניתקת ממנה עם תום השיגור.
יותר בטיחות לצוות בזכות אי־הצורך להיפרד ממערכת המילוט עם תום השיגור.
ניתן יהיה להשתמש במערכת הרקטית של מערכת המילוט בעת נחיתות ביבשה (החללית תכלול גם מצנח למקרה ויהיה צורך לנחות במים).
בינואר 2011 יצא לאור סרטון סימולציה המדגים את פעולת המערכת.
לפי אילון מאסק, פיתוח חללית דרגון ומשגר פאלקון 9 מותאמים למשימה מאוישת תעלה בין 800 מיליון למיליארד דולר.
באפריל 2011 הודיעה נאס"א כי SpaceX תקבל 75 מיליון $ במסגרת תוכנית 2 CCDev על מנת לפתח את מערכת המילוט וחללית הדרגון המאוישת.
SpaceX תכננה לשגר למאדים משימה בשם "Red Dragon" (דרגון אדום), בה יעשה שימוש במשגר פאלקון כבד כמשגר ובחללית דרגון 2 שתחדור את אטמוספירת מאדים ותנחית על כוכב הלכת מערכות וניסויים מדעיים במסה של עד כ־4 טון.
ב־8 בדצמבר 2010 שוגרה חללית הדרגון הראשונה והבלתי מאוישת על גבי משגר פאלקון 9 מנמל החלל קייפ קנוורל, פלורידה.
השיגור עבר בהצלחה וכ־10 דקות לאחר השיגור ניתקה החללית מהמשגר.
החללית שהתה במסלול בגובה 300 ק"מ במשך שלוש שעות במהלכם בוצעו מבחני תמרון.
בתום שלוש השעות הוכנסה דרגון למסלול חדירה לאטמוספירה והיא נחתה בהצלחה באוקיינוס השקט כ־800 ק"מ מערבית לחופי מקסיקו.
נשיאת חברת SpaceX גווין שוטוול ציינה אז כי הייתה זו הטיסה הראשונה מבין שלוש טיסות המבחן העיקריות של החללית במסגרת תוכנית COTS.
מנהל נאס"א צ'ארלס בולדן בירך את החברה לרגל הצלחת המשימה.
אף על פי שבמשימה זו לא נשאה החללית לא צוות ולא מטען, צוות המשימה בחברת SpaceX שיגר בתוך החללית פיסת מטען סודית.
יום לאחר השיגור התגלה כי המטען הסודי היה חריץ גבינת לה ברואר.
הגבינה שוגרה כמחווה למערכון חנות הגבינה מתוך הקרקס המעופף של מונטי פייתון.
במסיבת העיתונאים שנערכה עם נחיתת החללית לא גילה אילון מאסק מה היה המטען בגלל החשש שהבדיחה תסיט את תשומת הלב מהצלחת המשימה.
ב־22 במאי 2012, בשעה 07:33 UTC, שוגרה חללית הדרגון למשימתה השנייה, שמטרתה לבחון את ביצועי החללית בסמוך לתחנת החלל הבינלאומית (ISS) ולהדגים עגינה בה.
המשימה שוגרה לאחר דחיות רבות, ולאחר שניסיון השיגור האחרון, שהיה ב־19 במאי, בוטל חצי שנייה בלבד לפני השיגור בעקבות בעיות לחץ באחד ממנועי הפאלקון 9.
משימת COTS-2/3 היא איחוד של משימות COTS-2 ו־3, שבתחילה תוכננו כמשימות נפרדות, אך אוחדו למשימה אחת על ידי SpaceX בהסכמת ובתמיכת נאס"א.
החללית נושאת עימה 520 ק"ג מטען לצוות ה־ISS והיא מתוכננת להחזיר לכדור הארץ כ־660 ק"ג מטען.
9 דקות לאחר השיגור אושרה כניסתה של החללית למסלול ונפרשו הלוחות הסולאריים שלה.
בהמשך היום הראשון למשימה נבחנו מערכות הניווט של החללית ומערכות נוספות.
ביום השני למשימה ביצעה החללית סדרת הפעלות מנוע שהגביהו את מסלולה לק"מ ספורים בלבד מתחת ל־ISS.
ביום השלישי למשימה (24 במאי) ביצעה החללית תמרונים נוספים שקירבו אותה אל התחנה ובשעה 11:25 UTC ביצעה את יעפה הקרוב ביותר לתחנה באותו יום - 2.4 ק"מ מהתחנה.
עם תום היום השלישי השלימה המשימה את יעדי משימת COTS-2 המקורית, ונאס"א אישרה את עגינת החללית בתחנה יום לאחר מכן, ב־25 במאי.
ביום הרביעי למשימה, ה־25 במאי, ביצעה החללית מספר תמרונים והתקרבה אל ה־ISS באיטיות עד שהגיעה למרחק 10 מטרים מן התחנה, אז הפעיל צוות התחנה את הזרוע הרובוטית קנדארם2 ולכד באמצעותה את החללית בהצלחה בשעה 13:56 UTC.
לאחר שלכדה את החללית קירבה אותה הזרוע באיטיות אל פתח העגינה הפונה כלפי כדור הארץ של מודול "הארמוני" האמריקאי, והעגינה הושלמה בהצלחה בשעה 16:02 UTC.
בכך הפכה הדרגון לחללית הפרטית־מסחרית הראשונה שעוגנת בתחנה.
ב־26 במאי, בשעה 08:53 UTC, פתח צוות התחנה את הצוהר של חללית הדרגון, ובימים שלאחר מכן פרק אותה ממטענה והעמיס אותה במטען שיועד לחזור לכדור הארץ.
ב־31 במאי, בשעה 08:35 UTC נפרדה הדרגון מה־ISS והוכנסה למסלול חדירה לאטמוספירה, וכשלוש שעות מאוחר יותר, בשעה 02:42 UTC נחתה במימי האוקיינוס השקט, כ־450 ק"מ מערבית ללוס אנג'לס.
משימת CRS-1 היא המשימה המבצעית הראשונה של חללית הדרגון בתצורת מטען ששוגרה בהצלחה ב־8 באוקטובר 2012 אל עבר תחנת החלל הבינלאומית כשבתוכה אספקה לצוות התחנה.
משימה טלאי מספר קפסולה תאריך שיגור (UTC) הערות זמן בתחנת החלל הבינלאומית תוצאהCOTS-1 C101 8 בדצמבר 2010 המשימה הראשונה של הדרגון, השיגור השני של הפאלקון 9. המשימה בחנה את יכולות התמרון של החללית במסלול ואת כניסתה לאטמוספירה.
לאחר המשימה, הועמדה הקפסולה לתצוגה במשרדי SpaceX.
הצלחהCOTS 2 C102 22 במאי 2012 משימת הדרגון הראשונה שעגנה בתחנת החלל הבינלאומית.
לאחר המשימה, הקפסולה הועמדה לתצוגה במרכז החלל קנדי.
5 ימים ו-16 שעות הצלחהCRS-1 C103 8 באוקטובר 2012 משימת אספקה מסחרית ראשונה אל תחנת החלל.
משגר הפאלקון 9 סבל מכשל חלקי במנוע במהלך שיגור אך הצליח לשלוח את הדרגון למסלול.
עם זאת מטען משני לא הגיע למסלולו המתוכנן.
17 ימים ו-22 שעות הצלחה; קשיים בשיגורCRS-2 C104 1 במרץ 2013 משימת האספקה השנייה של הדרגון אל תחנת החלל הבינלאומית.
השיגור היה מוצלח אך החללית עצמה נתקלה תחילה בקשיים במדחפים מעט אחרי השיגור.
פונקציית המדחפים תוקנה ובוצעו תיקונים על מנת להכניס את הדרגון למסלול המתוכנן.
החללית עגנה בהצלחה בתחנת החלל ומספר שבועות לאחר מכן נחתה בהצלחה באוקיינוס הפסיפי.
22 ימים ו-18 שעות הצלחה; קשיים בחלליתCRS-3 C105 18 באפריל 2014 שיגור ראשון של הדרגון בתצורתו המחודשת.
27 ימים ו-21 שעות הצלחהCRS-4 C106 21 בספטמבר 2014 שיגור ראשון של הדרגון עם מטען חי של 20 עכברים כחלק מניסוי של נאס"א ללמוד על ההשפעות הפיזיולוגיות ארוכות הטווח של שהייה בחלל.
המטען אבד עקב פיצוץ של המשגר מעט אחרי השיגור.
קפסולת הדרגון שרדה את הפיצוץ ויכלה לפתוח את מצנחיה ולנחות באוקיינוס, אך תוכנת המחשב לא לקחה את הסיטואציה הזאת בחשבון.
כישלוןCRS-8 C110 8 באפריל 2016 נשאה אל תחנת החלל הבינלאומית את מודל ה-BEAM (Bigelow Expandable Activity Module) של חברת ביגלו אירוספייס.
השלב הראשון של הפאלקון 9 נחת בחזרה על פלטפורמה צפה באוקיינוס.
זו הייתה הפעם השנייה ששלב ממשגר נוחת בחזרה לאחר שיגור והפעם הראשונה ששלב ממשגר נוחת על פלטפורמה צפה באוקיינוס.
חודש לאחר מכן, קפסולת הדרגון נחתה בהצלחה באוקיינוס ונשאה עמה דגימות ביולוגיות של האסטרונאוט סקוט קלי ממשימתו בת השנה על סיפון תחנת החלל הבינלאומית.
30 ימים ו-21 שעות הצלחהCRS-9 C111 18 ביולי 2016 במשימה זו דרגון נשאה מתאם עגינה חדש כדי להתאים את מודל העגינה לחללית הדרגון 2 המאוישת.
משימה זו הייתה השהייה הממושכת ביותר של חללית הדרגון בחלל.
36 ימים ו-6 שעות הצלחהCRS-10 C112 19 בפברואר 2017 שוגרה בהצלחה אל תחנת החלל הבינלאומית וצנחה אל מימי האוקיינוס הפסיפי ב-19 במרץ 2017. 23 ימים ו-8 שעות הצלחהCRS-11 C106.2 ♺ 3 ביוני 2017 המשימה הראשונה שעשתה שימוש חוזר באותה קפסולת דרגון.
(קפסולה זו טסה במשימת CRS-4).
27 ימים ושעה אחת הצלחהCRS-12 C113 14 באוגוסט 2017 שוגרה בהצלחה אל תחנת החלל הבינלאומית וצנחה אל מימי האוקיינוס הפסיפי ב-17 בספטמבר 2017. 30 ימים ו-21 שעות הצלחהCRS-13 C108.2 ♺ 15 בדצמבר 2017 המשימה השנייה שעשתה שימוש חוזר באותה קפסולת דרגון.
(קפסולה זו טסה במשימת CRS-6).
25 ימים ו-21 שעות הצלחהCRS-14 C110.2 ♺ 2 באפריל 2018 המשימה השלישית שעשתה שימוש חוזר באותה קפסולת דרגון.
(קפסולה זו טסה במשימת CRS-8).
23 ימים ושעה אחת הצלחהCRS-15 C111.2 ♺ 29 ביוני 2018 המשימה הרביעית שעשתה שימוש חוזר באותה קפסולת דרגון.
(קפסולה זו טסה במשימת CRS-9).
32 ימים ושעתיים הצלחהCRS-16 C112.2 ♺ 5 בדצמבר 2018 המשימה החמישית שעשתה שימוש חוזר באותה קפסולת דרגון.
(קפסולה זו טסה במשימת CRS-10).
36 ימים ו-7 שעות הצלחהCRS-17 C113.2 ♺ 4 במאי 2019 המשימה השישית שעשתה שימוש חוזר באותה קפסולת דרגון.
(קפסולה זו טסה במשימת CRS-12).
28 ימים ושעתיים הצלחהCRS-18 C108.3 ♺ 24 ביולי 2019 המשימה השביעית שעשתה שימוש חוזר באותה קפסולת דרגון והקפסולה הראשונה שטסה שלוש פעמים.
(קפסולה זו טסה במשימות CRS-6 ו-CRS-13).
30 ימים ו-20 שעות הצלחהCRS-19 C106.3 ♺ 5 בדצמבר 2019 המשימה השמינית שעשתה שימוש חוזר באותה קפסולת דרגון והקפסולה השנייה שטסה שלוש פעמים.
(קפסולה זו טסה במשימות CRS-4 ו-CRS-11).
29 ימים ו-19 שעות הצלחהCRS-20 C112.3 ♺ 7 במרץ 2020 המשימה התשיעית שעשתה שימוש חוזר באותה קפסולת דרגון והקפסולה השלישית שטסה שלוש פעמים.
(קפסולה זו טסה במשימות CRS-10 ו-CRS-16).
משימה זו הייתה המשימה האחרונה של גרסה זו של חללית הדרגון ושיגורי האספקה הבאים של החללית המשיכו עם הדרגון 2. 29 ימים הצלחה
באלגברה ליניארית, דרגת העמודות של מטריצה מוגדרת להיות ממד מרחב העמודות שלה, כלומר, המספר המקסימלי של וקטורי עמודה בלתי תלויים ליניארית מבין עמודות המטריצה.
באופן דומה, דרגת השורות של היא ממד מרחב השורות שלה.
דרגת העמודות שווה תמיד לדרגת השורות של המטריצה, ולכן מקובל לקרוא לערך המשותף שלהן דרגת המטריצה ולסמנו .
הדרגה של מטריצה היא לכל היותר .
מטריצה שדרגתה שווה לערך זה נקראת מטריצה מדרגה מלאה.
מטריצה שדרגתה נמוכה יותר נקראת מטריצה מדרגה חסרה.
דרך פשוטה למצוא דרגה של מטריצה היא לדרג אותה לצורה הקנונית שלה ואז לספור את כל השורות שהן לא שורות אפסים.
שיטה זו עובדת כיוון שפעולות שורה לא משפיעות על המרחב הנפרש של השורות (span) ולכן אחרי דירוג נוכל לראות בדיוק כמה שורות בלתי תלויות ליניארית זו בזו, זה ייתן את מימד מרחב השורות שזהו כמובן הדרגה של המטריצה.
כיוון שממד מרחב הפתרונות של מערכת משוואות ליניאריות קשור באופן ישיר בדרגה של המטריצה המייצגת אותה, ניתן להבין אינטואיטיבית את מושג הדרגה כמדד ל-"חוסר הניוון" של המערכת.
הוכחה שדרגת העמודות שווה לדרגת השורות
העובדה שדרגת העמודות ודרגת השורות של כל מטריצה הן שוות מהווה חלק חשוב של המשפט היסודי של האלגברה הליניארית.
להלן מוצגת הוכחה לטענה זו, התקפה מעל כל שדה.
תהי מטריצה מסדר (עם שורות ו- עמודות).
תהי דרגת העמודות של ויהיו הווקטורים בסיס כל שהוא למרחב העמודות של .
נפעיל Rank factorization על המטריצה : נייצג את וקטורי הבסיס למרחב העמודות של בצורה סכמטית כמטריצה מסדר .
כל עמודה של ניתנת להצגה כצירוף ליניארי של העמודות של .
פירוש הדבר הוא שקיימת מטריצה מסדר כך ש- .
בשפה של העתקות ליניאריות, הצגנו את ההעתקה הליניארית מ- ל- (המיוצגת על ידי ) כהרכבה של העתקה מ- ל- עם העתקה מ- ל-.
המטריצה היא המטריצה שבה העמודה ה- נוצרת מהמקדמים שמייצגים את העמודה ה- של כצירוף ליניארי של העמודות של .
כעת, כל שורה של ניתנת להצגה כצירוף ליניארי של השורות של , עם מקדמים ששווים למקדמי השורה ה- של .
לפיכך, השורות של פורשות את מרחב השורות של , ולפי למת ההחלפה של שטייניץ, דרגת השורות של לא יכולה לעלות על .
זה מוכיח שדרגת השורות של קטנה או שווה לדרגת העמודות.
את תוצאה זו ניתן ליישם לכל מטריצה, כך שנפעיל אותה על המטריצה המשוחלפת של .
כיוון שדרגת השורות של המטריצה המשוחלפת של שווה לדרגת העמודות של ודרגת העמודות של המטריצה המשוחלפת של שווה לדרגת השורות של , ניתן להקיש גם את האי-שוויון ההפוך ומשניהם יחד את השוויון של דרגת השורות ודרגת העמודות של .
דרגת המטריצה קטנה מ- אם ורק אם הדטרמיננטה שווה לאפס.
דרגת המטריצה שווה ל- אם ורק אם המטריצה היא מטריצה רגולרית (הפיכה).
הרכבה של מטריצה מסדר ומטריצה הפיכה ריבועית , לא משנה את דרגת המטריצה.
למערכת משוואות ליניאריות קיים פתרון, אם ורק אם דרגת מטריצת המקדמים שלה שווה לדרגת מטריצת המקדמים המצומצמת שלה.
יהי מרחב הפתרונות של מערכת משוואות ליניאריות הומוגנית A ב- משתנים, אז (משפט זה ידוע כ"משפט הדרגה")
אם ו- הם מרחבים וקטוריים מעל שדה ו- היא העתקה ליניארית, מגדירים את הדרגה של להיות הממד של התמונה שלה: .
אם ו- הם מרחבים וקטוריים סוף-ממדיים ו- היא המטריצה המייצגת של ביחס לבחירה כלשהי של בסיסים על ו-, אז מתקיים , ללא תלות בבסיסים שנבחרו.
לכן במקרה הסוף-ממדי, דרגה של מטריצה ודרגה של העתקה ליניארית הם מושגים שקולים.
אי שוויון סילבסטר: אם מטריצה מסדר ו- מטריצה מסדר אז:
כאשר שוויון מתקבל רק אם הגרעין של מוכל כולו בתמונה של .
בהינתן ו- שתי מטריצות מאותו סדר, אז
אם מטריצה מסדר ו- מטריצה מסדר אז .
לכל מטריצה מעל המספרים הממשיים מתקיים שוויון בין הדרגה שלה לזו של הגרמיאן המתאים לה:
הדרגה של מטריצה היא מספר הערכים הסינגולריים השונים מאפס בפירוק לערכים סינגולריים (SVD) שלה.
בתאוריית המוזיקה, דרגה הוא השם הניתן לתו בסולם מסוים, או לאקורד המבוסס עליו, ביחס לצליל הטוניקה - דהיינו לצליל הבסיס של הסולם.
הדרגה היא לעולם יחסית לסולם, ולכן האקורד G (סול מז'ור), לדוגמה, יכול לתפקד כדרגה הרביעית בסולם רה מז'ור וכן כדרגה החמישית בסולם דו מז'ור.
דרגות הסולמות המז'וריים והמינוריים המסורתיים יסומנו בדרך כלל באחת מהדרכים הבאות:
מספר סודר ספרות רומיות שם ייעודי ראשונה I טוניקה שנייה II סופרטוניקה שלישית III מדיאנטה רביעית IV סובדומיננטה חמישית V דומיננטה שישית VI סובמדיאנטה שביעית VII טון מוביל
כמו כן, ניתן לכנות את הדרגות באמצעות שיטת הסולפג' של "הדו הנייד", אשר מאפשרת לכנות כל דרגה באמצעות הברה בודדת.
בשיטה זו, יכונו הדרגות המרכזיות בפשטות דו (Do), רה (Re), מי (Mi), פה (Fa), סול (Sol), לה (La) וסי (Si), ללא קשר לצליל האמיתי בסולם אותו הן מבטאות.
דְרָגוֹמָן (או דרוגמן) היה בעבר אדם ששימש במקצועו מתורגמן ומתרגם באזור המזרח התיכון, בעיקר מהשפות ערבית, טורקית ופרסית, והתמקצע גם כפרשן ומדריך.
מקור השם בשורש השמי ת-ר-ג-מ.
לתפקיד נדרשה שליטה בערבית, בפרסית ובטורקית, וכן בשפות אירופה.
הדרגומן היה מוצב לעיתים בשגרירויות, בקונסוליות או בנקודות מסחר, שם הייתה דרישה למרכולתו.
בימי האימפריה העות'מאנית עלה הביקוש לתפקיד בשל הימנעות המוסלמים העות'מאנים מידיעת שפות אירופה.
הדרוגמנים הפכו אפוא למתקשרים בין הארצות הנוצריות לאימפריה האסלאמית, ותפסו מקום חשוב ביחסי החוץ ובפוליטיקה, ולעיתים אף משרות בממשלה - הדרגומן הראשי (או הגדול) של השער הנשגב היה למעשה הממונה על יחסי החוץ של האימפריה.
רוב הדרגומנים בימי האימפריה העות'מאנית היו בעלי מוצא אתני יווני (פנרים).
אישחק אפנדי, שמונה לתפקיד בשנת 1824, נולד ביוון, אך ככל הנראה היה ממוצא יהודי.
הוא היה הראשון שהחל לתרגם ספרות מדעית והנדסית לטורקית.
באלגברה מופשטת, הדרגה של אלגברה מממד סופי היא המעלה של פולינום מינימלי גנרי של לאלגברה.
הדרגה חסומה על ידי ממד האלגברה, ושווה לה במקרים מסוימים; למשל, הדרגה של הרחבת שדות ספרבילית שווה לממד.
עם זאת, הדרגה יכולה להיות קטנה מהממד: הדרגה של אלגברת המטריצות היא .
לכן הדרגה חסומה על ידי ממד ההצגה הליניארית הקטנה ביותר של האלגברה.
הדרגה אינה משתנה תחת הרחבת סקלרים.
תהי A אלגברה (אסוציאטיבית, או לכל הפחות אלגברה לא אסוציאטיבית שהיא בעלת חזקה אסוציאטיבית בהחלט), מממד סופי מעל שדה F.
נבחר בסיס , ונתבונן באיבר של האלגברה המתקבלת מהרחבת סקלרים מ-F לשדה הפונקציות .
במקרה כזה, קיים פולינום מינימלי מתוקן P המאפס את X, והוא נקרא הפולינום המינימלי הגנרי של A.
הדרגה שווה למעלה של P.
לדוגמה, הדרגה של אלגברת המטריצות היא m; וזו גם הדרגה של כל אלגברה פשוטה מממד מעל למרכז שלה.
אם הן אלגברות מעל אותו שדה, אז דרגת הסכום הישר שלהן היא הדרגה הגדולה מבין השתיים.
אלגברות (אפילו שאינן אסוציאטיביות) מדרגה 2 נקראות אלגברות ריבועיות.
דרג אופרטיבי מס' 1 (ברומנית: Eșalonul I Operativ), הידוע גם בשם האשלון המיוחד, הייתה יחידה צבאית מיוחדת שהוקמה ברומניה, לקראת כניסתה למלחמת העולם השנייה.
דרג אופרטיבי מס' 1 הוקמה ופעלה במסגרת השירות החשאי הרומני וראשית פעילותה הייתה בהכנות וביצוע פרעות יאשי.
בראש היחידה עמד תחילה אאוג'ן קריסטסקו Eugen) Cristescu) ולאחר מכן יון ליסייביץ (Ion Lisievici).
היחידה פעלה במתכונת דומה לאינזצגרופן והייתה מתואמת עם הגרמנים באמצעות המאיור הגרמני דובר הרומנית אלכסנדר שטרנסקי (Alexandr von Stranschi) והקולונל הרומני יונסקו מיקנדרו (Ionescu Micandru).
לפי דיווח של בראונשטיין, תושב יהודי מיאשי, היחידה, שכונתה בפי היהודים "הגסטאפו הרומני", הגיעה ליאשי כשבועיים לפני הפרעות והמרכז שלה הוקם ברחוב פקוררי, בקרבת היציאה מהעיר.
במקום זה הם חימשו פורעים רבים בנשק שסופק ישירות על ידי שירות המודיעין המיוחד והיה מחוץ לכל בקרה צבאית או משטרתית.
ברחוב פקוררי התגורר ז'וניוס לקה (קרוב משפחתו של ראדו לקה), עוזר ראש המשרד הסטטיסטי של שירותי המודיעין ביאשי והוא סיפק לקריסטסקו את כל המידע על המוקדים והמרכזים היהודים ביאשי.
שלוש קבוצות מבצעיות (echipe), שנשלחו מבוקרשט לקחו חלק בביצוע הפרעות ביאשי.
דרג דיפלומטי או דרגה דיפלומטית היא מערכת היררכית המקובלת בעולם הדיפלומטי וביחסים הבינלאומיים, המבטאת את מעמדו המקצועי והחברתי של הדיפלומט בשירות החוץ שאליו הוא שייך וביחס לדיפלומטים אחרים במדינה שבה הוא משרת.
הדרג שנושא הדיפלומט קובע היבטים טקסיים שונים בהתנהלות כלפיו, כגון סדר הקדימות במעמדים רשמיים, סידור הישיבה באירוח רשמי, בעל התפקיד שאליו הוא מגיש כתב האמנה והתואר שבו יש לפנות אליו.
עם התפתחותה של הדיפלומטיה המודרנית, הפך היחס לשגרירים ולנציגים דיפלומטיים לנושא מרכזי ביחסים הבינלאומיים, שכן הוא נתפס כביטוי למידת הכבוד והיוקרה שמייחסות המדינות זו לזו.
האופן שבו דורגו שגרירי המדינות השונות וסדרי הקדימות שניתנו על ידי המדינה המארחת נשענו על גורמים שונים ומשתנים וגרמו לא אחת למחלוקות ועימותים.
כדי לפתור בעיה זו, החליטו המעצמות לקבוע כללי קדימות קבועים לדיפלומטים על פי מדרג שיהיה מקובל על הכל ושאינו תלוי במעמדה או יוקרתה של המדינה השולחת.
בעקבות קונגרס וינה (1815), חתמו ביניהן שמונה המעצמות העיקריות דאז על מסמך המסדיר את סדר הקדימויות של נציגים דיפלומטים.
הסדר זה, שהפך למקובל על כל מדינות העולם, עוגן כמאה וחמישים שנה מאוחר יותר באמנת וינה בדבר יחסים דיפלומטיים (1961).
האמנה יוצרת הבחנה בין שלושה סוגים שונים של ראשי משלחות דיפלומטיות:
שגריר או נונציו, המגישים כתב האמנה לראש המדינה, וכן ראשי משלחות בעלי מעמד דומה.
ציר או אינטרנונציו, המגישים כתב האמנה לראש המדינה.
ממונה על היחסים (Chargé d'affaires), המגיש כתב האמנה לשר החוץ.
האמנה קובעת כי יש משמעות לחלוקה בין שלושת הדרגים הללו בכל הנוגע לקדימויות ולאטיקט דיפלומטי (שגריר קודם לציר ושניהם קודמים לממונה), אך לא לשום עניין אחר, כולל לנושא חסינויות.
עוד נקבע, כי סדר הקדימות בין דיפלומטים בעלי אותו דרג יהיה על פי הוותק שלהם במדינה המארחת, שנקבע על פי המועד שבו הגישו את כתב האמנתם.
בהיעדרו של ראש המשלחת, יכול דיפלומט אחר במשלחת למלא את מקומו כממונה זמני (chargé d'affaires ad interim).
אמנת וינה מבחינה בין ראש נציגות, המגיש כתב האמנה, לבין שאר השליחים, שמעמדם וחסינותם נגזרים מהיותם בעלי דרג דיפלומטי, ובינם לבין שאר חברי סגל המשלחת.
עם זאת, היא לא מבחינה בין דרגים שונים של דיפלומטים שאינם ראשי משלחות.
אמנת וינה בדבר יחסים קונסולריים (1963) קובעת מדרג גם לראשי נציגויות קונסולריות: קונסול כללי, קונסול, סגן-קונסול וסוכן קונסולרי.
הדרג הגבוה ביותר של ראש נציגות מולטילטרלית (משלחת דיפלומטית המואמנת לארגון בינלאומי) הוא נציג קבוע (Permanent Representative), המקביל לשגריר.
ראשי נציגויות של מדינות חבר העמים הבריטי במדינות שגם הן חלק מחבר העמים הבריטי, נושאים לרוב בתואר נציב עליון (High Commissioner), הנחשב אף הוא מקביל לשגריר - מורשת מתקופת האימפריה הבריטית, אז היו כפופות לאותו ריבון.
היווצרותם של שירותי חוץ ממוסדים ברחבי העולם הולידה את הנוהג לקבוע מערכת פנימית של דרגים, המשקפים את הוותק, הניסיון והמעמד של הדיפלומט בתוך המערכת ההיררכית של שירות החוץ שאליו הוא שייך.
סדר הדרגים המקובל במרבית מדינות העולם הוא:
המונח "נספח" מתאר לרוב שליחים אשר אינם חלק אינטגרלי משירות החוץ של המדינה, אלא שייכים לארגונים אחרים, דוגמת נספח צבאי או נספח מסחרי.
נהוג להעניק תואר זה גם לאנשי סגל אחרים בשגרירות שאינם בעלי דרג דיפלומטי, לצורכי חסינות.
התואר שליח מיוחד (Special envoy) ניתן לשליחים מיוחדים למשימות דיפלומטיות, שנוצרו כמינוי אד-הוק על ידי מדינות, אמנות וארגונים בינלאומיים לרבות האו"ם.
כאשר דיפלומט נכנס אל שירות החוץ, הוא מתחיל בדרג הנמוך ביותר ומתקדם במעלה הסולם אל הדרגים הבאים, בהתאם לניסיון ולוותק שרכש.
מרגע שמוענק לו דרג מסוים הוא יכול להמשיך ולשאת בו, ללא קשר לתפקיד שהוא ממלא בפועל, בדומה לדרגה צבאית.
ייתכן גם מצב בו ראש נציגות המכהן כשגריר או כקונסול כללי הוא למעשה דיפלומט בדרג זוטר יותר (ציר-יועץ או יועץ), אך הפנייה אליו תהיה בהתאם לתפקיד שבו הוא מכהן בפועל.
מערכת הדרגים בשירות החוץ הישראלי נקבעה עם הקמתו של משרד החוץ על סמך הנוהג שהיה מקובל במדינות המערב.
תחילה נקבע, כי הדרגה הגבוהה ביותר בשירות החוץ החדש תהיה ציר ממונה על צירות ולא שגריר, וזאת מטעמי צניעות.
ואולם עם התפתחות יחסי החוץ של ישראל, הועלו מרבית המשלחות הדיפלומטיות לדרג שגרירות, ובהתאם הוחל גם להעניק דרגי שגריר לדיפלומטים הבכירים.
"דירוג שירות החוץ" עוגן בשנת 1993 בהסכם קיבוצי ייחודי, שקבע כי הדירוג יחול על כל עובדי השירות המדיני ושירות החוץ המנהלי במשרד החוץ.
עוד נקבע, כי שכרם של הדיפלומטים הישראלים יקבע בהתאם לדרג שהם נושאים.
הדרגים בשירות החוץ הישראלי הם:
צוער או מתמחה - ניתן לעובדים הנקלטים לקורס הצוערים למשך חמש שנים, עד לקליטתם לקביעות בשירות החוץ.
כל התפקידים בשירות החוץ, בישראל ומחוצה לה, נקבעים בהצמדה לדרג מסוים, בהתאם לרמת הניסיון והוותק הנדרשים מבעל התפקיד.
על פי השיטה הישראלית, פקידים שאינם שייכים לשירות החוץ ויוצאים לשרת בחו"ל כנספחים מקבלים אף הם דרג זמני, המקביל לדרג בשירות החוץ, שאותו הם רשאים לשאת בתקופת השליחות בלבד ושעל פיו גם נקבע שכרם בזמן השליחות.
ב-2002 הוגשה לכנסת הצעת חוק שביקשה לעגן את מערכת הדרגים של שירות החוץ בחקיקה.
בהסכם הקיבוצי לשירות החוץ שנחתם בשנת 2014 הוחלט על הכנסתו של דרג חדש בין דרגי שגריר וציר, בשם "ציר בכיר", כדי להתאים את רמות השכר בשירות החוץ לדירוגים אחרים בשירות הציבורי.
דרגוטין דימטרייביץ' (בסרבית: Драгутин Димитријевић; 17 באוגוסט 1876 - 24 ביוני 1917) היה קולונל בצבא סרביה.
דימטרייביץ' היה חבר בקבוצת קצינים אשר הובילה את ההפיכה בסרביה ב-1903, אשר הדיחה מהשלטון את בית אוברנוביץ' והכתירה במקומו את בית קראג'ורג'ביץ'.
דימטרייביץ' התפרסם גם כמנהיג ארגון הטרור "היד השחורה", ובין היתר היה מהמתכננים של רצח הארכידוכס פרנץ פרדיננד.
רצח אשר הוביל למלחמת העולם הראשונה.
דימטרייביץ' הוצא להורג בעקבות משפט סלוניקי.
דימטרייביץ' נולד ב-17 באוגוסט 1876 בבלגרד, בירת נסיכות סרביה.
ב-1892 הוא נכנס לאקדמיה הצבאית של בלגרד, בגיל שש עשרה.
הוא נודע כסטודנט מבריק, ומיד לאחר סיום לימודיו הועבר לשרת במטה הכללי של הצבא הסרבי.
בשל ממדי גופו המרשימים, הוא כונה "אפיס", על שמו של אל מצרי אשר סמלו היה שור.
באותה תקופה שלט בסרביה אלכסנדר הראשון, מלך סרביה מבית אוברנוביץ'.
אלכסנדר היה לא-פופולרי בשל שלטונו הרודני ובשל נישואיו לדראגה מאסין, שלא הייתה ממשפחה מיוחסת וכן אלמנה, עקרה ומבוגרת ממנו ב-12 שנים.
נישואים אלו גרמו לכך שהמלך נתפס במערכת הפוליטית והצבאית בסרביה כקל-דעת.
כמו כן, בקרב קצינים רבים בצבא שררה אי שביעות רצון ממדיניות החוץ של בית אוברנוביץ', אשר נתפסה כמתרפסת מדי אל האימפריה האוסטרו-הונגרית.
דימטרייביץ' היה אחד מאותם קצינים.
ב-1901, דימטרייביץ', אשר כבר החזיק בדרגת קפטן, חבר אל קבוצה של קצינים זוטרים נוספים, אשר החלו לתכנן הפיכה צבאית לרצח המלך, ולהשבתו לשלטון של בית קראג'ורג'ביץ'.
בליל ה-10 ביוני 1903 הגיעו יחידות צבא נאמנות לקושרים לבלגרד וחברו שם אל יחידות נוספות שחנו דרך קבע בעיר.
בתיהם של נאמני המלך כותרו, וכוחות נוספים החלו לנוע אל הארמון אשר שעריו נפתחו בפניהם בידי מפקד המשמר המלכותי פטר ז'יבקוביץ'.
הזוג המלכותי מיהר להסתתר, אולם בסמוך לעלות השחר הצליחו המורדים לאתר את מקום מחבואם.
הם נדקרו ממושכות בכידוני רוביהם של המורדים ובהמשך נורו וגופותיהם הושחתו.
דימטרייביץ' עצמו לא השתתף ברצח, כיוון שבמהלך ההפיכה ספג שלושה כדורים מידי אחד מנאמני המלך.
הוא החלים לבסוף, אולם הכדורים מעולם לא הוסרו מגופו.
מונתה ממשלת מעבר בראשות יובאן אבקומוביץ'.
ב-15 ביוני אישר הפרלמנט הסרבי את בחירתו של פטר קראג'ורג'ביץ' לתפקיד מלך סרביה, והוא הומלך רשמית ב-21 בספטמבר 1904. הפרלמנט תיאר את דימטרייביץ' כ"מושיע המולדת", ולאות תודה על חלקו בקשר הוא מונה לפרופסור לטקטיקה באקדמיה של צבא סרביה.
דימטרייביץ' ערך ביקורים ברוסיה ובגרמניה, והכין תוכניות מגירה עבור הצבא הסרבי, אשר חלקן הוכחו כיעילות במיוחד במהלך .
כפי שצוין לעיל, דימטרייביץ' היה בעל דעות לאומניות ופאן-סלאביות קנאיות.
למרות שסרביה הייתה כבר מדינת עצמאית לחלוטין, הרי שהמוני סלאבים חיו תחת שלטון אוסטרו-הונגריה, ולמרות שהיוו מיעוט גדול, לא נהנו משוויון זכויות.
הם רצו להסתפח אל סרביה ולהקים עמה אימפריה סלאבית עצמאית - יוגוסלביה.
רבים בסרביה, ובתוכם דימטרייביץ', סברו שמחובתה של סרביה לספח את אותם סלאבים, בכל מחיר שהוא.
ב-1911 הקים דימטרייביץ', שאז כבר החזיק בדרגת לוטננט קולונל, יחד עם מאיור בשם ווייסלב טנקוסיץ' את "אגודת איחוד או מוות" אשר נודעה יותר בכינוי "היד השחורה".
מטרתו של הארגון הייתה לבצע התנקשויות פוליטיות ופעולות טרור בתוך אוסטרו-הונגריה, כדי לערער אותה מבפנים ולאפשר את איחודה של סרביה עם הסלאבים הדרומיים.
"היד השחורה" היה פופולרי מאוד בקרב קצינים בצבא, והשפעתו חלחלה עמוק לתוך מוסדות רבים בסרביה.
הוא יצר קשרים עם ארגונים מקבילים בתוך אוסטרו-הונגריה, וסייע בהקמת הארגון "בוסניה הצעירה".
היד השחורה ביצע פעולות טרור והתנקשות רבות נגד מטרות אוסטרו-הונגריות, ואף ניסה לרצוח את פרנץ יוזף הראשון, קיסר אוסטריה.
לא היו ראיות ברורות לכך שדימטרייביץ' עומד מאחורי הטרור של היד השחורה, אולם הכל ידעו זאת.
ההנהגה הסרבית, על אף שהייתה גם היא ברובה פאן-סלאבית, חששה מהנזק שעלול היד השחורה להמיט על סרביה.
עם זאת, מלך סרביה החדש פשוט פחד מדימטרייביץ', וכמוהו פוליטיקאים סרבים רבים נוספים.
היחיד שהיה מוכן להיאבק בו ברצינות, היה ראש הממשלה דאז, ניקולא פאשיץ', אם כי גם הוא לא נחל הצלחה יתירה.
דימטרייביץ' ושותפיו אף שקלו לרצוח את פאשיץ'.
ב-1913, דימטרייביץ' מונה לראש המודיעין הסרבי, ובבד בבד המשיך בפעילותו המחתרתית.
בתחילת שנת 1914, הוא תכנן יחד עם סגנו טנקוסיץ', לרצוח את פרנץ פרדיננד, יורש העצר האוסטרו-הונגרי שהיה אמור לבקר בסרייבו ביוני של אותה שנה.
טנקוסיץ' הרכיב קבוצה שכללה שבעה טרוריסטים צעירים מהיד השחורה ומבוסניה הצעירה, וריכז אותה בסרייבו לקראת הביקור.
הקבוצה כללה את: דנילו איליץ', גברילו פרינציפ, נדלקו צ'ברינוביץ', טריפון גרבז', מוחמד מחמדבשיץ', ואסו צ'ויברילוביץ' וצוויטקו פופוביץ'.
חרף העובדה שהרצח תוכנן בצורה כושלת, הרי שפרנץ פרדיננד נורה למוות יחד עם אשתו הדוכסית סופיה.
ועדת החקירה האוסטרו-הונגרית קבעה שהנשק שבו השתמשו הרוצחים הגיע מסרביה, ובעקבות כך פרץ משבר יולי אשר הוביל למלחמת העולם הראשונה.
דימטרייביץ' השתתף בקרבות עם הצבא הסרבי כנגד הכוחות האוסטרו-הונגריים שפלשו לסרביה.
באוקטובר 1915, הצליחו האוסטרו-הונגרים, בסיוע הגרמנים והבולגרים לכבוש את סרביה, ודימטרייביץ' גלה לסלוניקי יחד עם הממשלה הסרבית.
ב-1916 הוא הועלה לדרגת קולונל.
עם זאת, מלך סרביה החליט לערוך טיהור בצבאו ולהיפטר מחברי היד השחורה.
החלטה זו נבעה בין היתר מסיכוי שהתעורר לכרות ברית שלום נפרדת עם האוסטרים.
ב-15 במרץ 1917, הועמדו דימטרייביץ' והקצינים הנאמנים לו למשפט צבאי באשמת שווא של קשירת קשר כנגד בית המלוכה.
בחצות הלילה, ה-24 ביוני, הסתיים המשפט ודימטרייביץ' נמצא חייב ונגזר עליו גזר דין מוות יחד עם שמונה מחבריו.
הוא סירב לחתום על טופס ערעור או בקשת חנינה מפקד כיתת היורים שהייתה אמורה להוציא לפועל את גזר הדין, היה חברו הטוב של דימטרייביץ', ולפיכך הוא הסכים לבקשתו של דימטרייביץ' לדחות את ההוצאה להורג עד הבוקר, כדי שיוכל לראות פעם אחרונה את הזריחה.
במהלך הלילה האחרון שלו, התוודה דימטרייביץ' בפני המוציא להורג על חלקו בתכנון הרצח שהוביל למלחמה.
במותו הוא היה בן 40. ב-1953 זיכה אותו בית המשפט הסרבי מכל אשמה.
דרגון 2 היא חללית מאוישת הניתנת לשימוש חוזר באופן חלקי, אשר פותחה ומיוצרת על ידי חברת SpaceX.
לחללית זו שתי גרסאות; Crew Dragon, חללית מאוישת המיועדת לנשיאת צוות של עד שבעה אסטרונאוטים ו־Cargo Dragon המיועדת לנשיאת מטען ומהווה תחליף מעודכן לגרסה המקורית של חללית הדרגון.
לצד חללית הסטארליינר של בואינג, דרגון 2 מהווה אחת משתי חלליות שנועדו לשאת אסטרונאוטים אל תחנת החלל הבין-לאומית (ISS), כחלק מהתוכנית המאוישת המסחרית (CCP) של נאס"א.
ב־30 במאי 2020 שוגרה המשימה המאוישת הראשונה של חללית הדרגון 2, המשימה SpaceX Demo-2, והייתה למשימת החלל המאוישת הראשונה ששוגרה על ידי חברה פרטית.
בין היתר, דרגון 2 מספקת גם שירותי תיירות בחלל.
לדרגון 2 יש שתי גרסאות; Crew Dragon, חללית מאוישת המיועדת לנשיאת צוות של עד שבעה אסטרונאוטים ו־Cargo Dragon המיועדת לנשיאת מטען.
החללית מבוססת על דרגון 1 אך בניגוד לקודמתה היא מצוידת בזוג חלונות, מחשבי טיסה ומערכות אוויוניקה חדשות, מערך סולארי מובנה על גוף החללית, ומגן חום משודרג שיוכל לעמוד גם במהירויות חדירה של טיסות השבות מהירח.
החללית מצוידת גם בארבעה זוגות מנועי סופר־דראקו המיועדים למילוט חירום תוך כדי השיגור (במקור הם יועדו גם לנחיתה יבשתית בחזרה מטיסה, אך אופציה זו בוטלה ונשארה רק כאמצעי חירום אם לא תתאפשר נחיתה באוקיינוס).
דרגון 2 ניתנת לשימוש חוזר באופן חלקי, מה שגורם להפחתת עלויות משמעותית.
להבדיל מהגרסה הקודמת והלא מאוישת שעגנה בתחנת החלל רק באמצעות הזרוע הרובוטית שלה, דרגון 2 מצוידת במערכת עגינה מסוג NDS (NASA Docking System) המאפשר לה לעגון באופן עצמאי ואוטומטי בתחנת החלל הבין-לאומית.
לאסטרונאוטים יש יכולת להתערב במקרה חירום ולעגון באופן ידני תוך שימוש במחשב בצורת טאבלט עם מסכי מגע.
בזמן עגינה בתחנת החלל, הגרסה המאוישת מתוכננת לפעול 180 ימים אך מסוגלת להישאר עד 210 ימים.
החללית מסוגלת לשאת באופן תאורטי עד שבעה אסטרונאוטים או כ־6,000 ק"ג מטען למסלול לווייני נמוך אם כי במשימות עבור נאס"א יש בה 4 מושבים, עם שינויים מסוימים היא תוכל להרחיק אפילו עד הקפת הירח ולשוב ארצה, כחלק מתוכנית ארטמיס.
ל-Crew Dragon יש שמונה מנועי צמודים, מקובצים בזוגות ליתירות, כאשר כל מנוע מסוגל לייצר דחף של lbf 16,000 שישמש לחילוץ הצוות באירוע של תקלה בשיגור.
בנוסף מותקנים 18 מנועי שנועדו עבור בקרת גישה ותמרוני מסלול.
בשנת 2010, שנה לפני סיום תוכנית מעבורות החלל, נאס"א החלה לממן פרויקטים של מספר חברות תעופה וחלל כדי לפתח חלליות חדשות אשר יחליפו את מעבורות החלל אשר היו בשימוש מאז שנות השמונים של המאה ה־20. אחת המטרות המרכזיות הייתה להוריד עלויות שיגור אסטרונאוטים.
באפריל 2011, יחד עם עוד מספר חברות, חברת SpaceX קיבלה מימון ראשוני בסכום של 75 מיליון דולר עבור פיתוח גרסה מאוישת של החללית דרגון.
באוגוסט 2012, SpaceX קיבלה מימון נוסף מנאס"א בסכום של 440 מיליון דולר.
ב־16 בספטמבר 2014, נאס"א הודיעה שהחברות SpaceX ובואינג זכו במכרז והם אלו שיספקו שירותי שיגור אסטרונאוטים עבור נאס"א כאשר SpaceX תקבל מימון של 2.6 מיליארד דולר עבור פיתוח הגרסה המאוישת של הדרגון ובואינג תקבל 4.2 מיליארד דולר עבור פיתוח חללית הסטארליינר.
ב־6 במאי 2015 נערכה בהצלחה בדיקת ביטול שיגור (Pad Abort Test).
בבדיקה זו חללית הדרגון שיגרה עצמה הרחק מכן השיגור ונחתה בשלום באוקיינוס בעזרת מצנחים.
במרץ 2019, ערכה SpaceX בהצלחה את המשימה 'SpaceX Demo-1' בה שוגרה חללית דרגון 2 לא מאוישת אל תחנת החלל הבין-לאומית.
מטרת המשימה הייתה לבדוק את יכולת העגינה האוטומטית של הדרגון אל תחנת החלל, את עמידותה של החללית בעת כניסתה אל אטמוספירת כדור הארץ ולבחון את תהליך הצניחה במימי האוקיינוס.
ב־20 באפריל 2019, בעת בדיקות הצתת מנועים סטטית, התפוצצה חללית דרגון בנמל החלל קייפ קנוורל.
ביום הפיצוץ, בדיקת מנועי הדראקו של החללית עברה בהצלחה, אך בדיקת מנועי הסופר־דראקו האמונים על מערכת המילוט של האסטרונאוטים במקרה חירום, כשלו.
לאחר בדיקות הטלמטריה והצילומים ולאחר ניתוח השאריות מאתר הפיצוץ, הוסק כי הבעיה החלה כאשר כמות קטנה של תרכובת כימית בשם דיניטרוגן טטרוקסיד דלפה אל תוך מעבר ההליום אשר אמור לוסת את לחץ מכלי הדלק וכתוצאה מכך ניזוק שסתום בדיקה שגרם לפיצוץ.
תקרית זו עיכבה במספר חודשים את השיגור המאויש המתוכנן.
ב־19 בינואר 2020, ביצעה SpaceX בדיקת ביטול בעת שיגור (In-Flight Abort Test).
מטרת בדיקה זו הייתה לבצע הפרדה של הדרגון ממשגר הפאלקון 9 כדקה לאחר השיגור על מנת לבחון את יכולת מערכת המילוט במקרה חירום.
ההפרדה בוצעה בטרופוספירה כאשר המשגר נע במהירות עבר־קולי מעט אחרי שעבר את נקודת המקס Q, הנקודה שבה העומס האווירודינמי על כלי רכב חללי בטיסה אטמוספירית הוא מקסימלי.
הדרגון השתמשה במנועי הסופר־דראקו כדי להרחיק עצמה מהמשגר אחרי תקלה מתוכננת.
10 שניות לאחר שהדרגון התרחקה, משגר הפאלקון 9 התפוצץ ונהרס.
מנועי הדראקו הקטנים יותר ניווטו את הדרגון בירידה ומצנחי החללית נפתחו בהצלחה.
דרגון 2 נחתה בהצלחה באוקיינוס האטלנטי בסמוך לחופי פלורידה.
ב־30 במאי 2020 שוגרה בהצלחה חללית דרגון C206 אנדוור למשימה SpaceX Demo-2, טיסת ניסוי והמשימה המאוישת הראשונה של חללית הדרגון 2. צוות המשימה, מפקד החללית דאגלס "דאג" הארלי ומפקד מבצעים משותף רוברט "בוב" בנקן, ותיקי תוכנית מעבורות החלל, שוגרו אל תחנת החלל הבין-לאומית.
המשימה בחנה את יכולותיה של הדרגון בכניסה למסלול סביב כדור הארץ, את יכולת העגינה האוטונומית שלה אל תחנת החלל הבין-לאומית ואת חזרתה בשלום לכדור הארץ וצניחתה במימי האוקיינוס.
משימה זו הייתה משימת החלל המאוישת הראשונה של חברה פרטית והשיגור המאויש הראשון של אסטרונאוטים מאדמת ארצות הברית מאז 2011 אז שוגרה משימת STS-135, המשימה האחרונה בתוכנית מעבורות החלל.
משימה טלאי מספר קפסולה תאריך שיגור תאריך נחיתה הערות תוצאה צוות טיסות ניסוי Demo-2 C206.1 Endeavour 30 במאי 2020 2 באוגוסט 2020 טיסת ניסוי מאוישת ראשונה של חללית הדרגון, אורך המשימה 63 ימים.
צוות הדרגון חבר לתחנת החלל הבין-לאומית וביצע משימות מדעיות ותחזוקה שונות כולל השתתפות בארבע הליכות חלל הצלחה דוגלאס הרלי, נאס"א • רוברט בנקן, נאס"א טיסות מבצעיות Crew-1 C207.1 Resilience 16 בנובמבר 2020 2 במאי 2021 נשאה ארבעה אסטרונאוטים אל תחנת החלל הבין-לאומית למשימה בת שישה חודשים.
בצוות המשימה שלושה אמריקאים ויפני אחד הצלחה מייקל הופקינס, נאס"א • ויקטור גלאבר, נאס"א • סואיצ'י נוגוצ'י, JAXA • שאנון ווקר, נאס"א Crew-2 C206.2 ♺ Endeavour 23 באפריל 2021 9 בנובמבר 2021 נשאה ארבעה אסטרונאוטים אל תחנת החלל הבינלאומית למשימה בת שישה חודשים.
ארבעה אזרחים השתתפו בטיסה בת שלושה ימים שהגיעה למסלול בגובה של 590 קילומטר וביצעו ניסויים מדעיים הצלחה ג'ארד אייזקמן • סיאן פרוקטור • היילי ארקנאו • כריסטופר סמברוסקי Crew-3 C210.1 Endurance 11 בנובמבר 2021 6 במאי 2022נשאה ארבעה אסטרונאוטים אל תחנת החלל הבינלאומית למשימה בת שישה חודשים.
נעשה שימוש חוזר במשגר פאלקון 9 ובקפסולת דרגון הצלחה רג'ה צ'ארי, נאס"א • תומאס מרשברן, נאס"א • קיילה בארון, נאס"א • מתיאס מאורר Axiom-1 C206.3 ♺ Endeavour 8 באפריל 2022 25 באפריל 2022 הטיסה הראשונה שנרכשה על ידי חברת Axiom והטיסה הפרטית המלאה הראשונה אל תחנת החלל הבינלאומית.
הצלחה צ'ל לינדגרן, נאס"א • רוברט היינס, נאס"א • סמנתה כריסטופורטי, ESA • ג'סיקה ווטקינס, נאס"א Crew-5 C210.2 ♺ Endurance 5 באוקטובר 2022 12 במרץ 2023 המשימה החמישית במסגרת התוכנית המאוישת המסחרית.
הצלחה ניקול אונאפו מאן, נאס"א • ג'וש קאסדה, נאס"א • קואיצ'י וקאטה, JAXA • אנה קיקינה, רוסקוסמוסCrew-6 C206.4 ♺ Endeavour 2 במרץ 2023 4 בספטמבר 2024 המשימה השישית במסגרת התוכנית המאוישת המסחרית.
הצלחה סטיבן בואן • וורן הבורג • סולטאן א-ניאדי • Axiom-2 C212.2 ♺ Freedom 21 במאי 2023 31 במאי 2023 הטיסה השנייה שנרכשה על ידי חברת Axiom.
הצלחה פגי ויטסון • שובהאנשו שוקלה • סלאבוש אוזננסקי-וינסנייבסקי • טיבור קאפו Crew-11 C206-6 ♺ Endeavour 1 באוגוסט 2025 15 בינואר 2025 השיגור האחרון של דרגון מ-LC-39A.
משימה טלאי מספר קפסולה תאריך שיגור תאריך נחיתה הערות תוצאה CRS-21 C208.1 6 בדצמבר 2020 14 בינואר 2021 המשימה הראשונה של SpaceX כחלק מהשלב השני של תוכנית CRS של נאס"א.
משימה זו תהיה גם הטיסה הראשונה של גרסת המטען של דרגון 2 ותישא אל תחנת החלל הבין-לאומית את מערכת Bishop Airlock Module של חברת NanoRacks.
סיפקה מערכי לוחות סולאריים מסוג 1 iROSA ו־iROSA 2. הצלחה CRS-23 C208.2 ♺ 29 באוגוסט 2021 07:14 UTC 1 באוקטובר 2021 טיסת מטען שלישית אל תחנת החלל הבין-לאומית.
סיפקה מערכי לוחות סולאריים מסוג 3 iROSA ו־iROSA 4. הצלחה CRS-26 C211.1 26 בנובמבר 2022 11 בינואר 2023 טיסת מטען שישית אל תחנת החלל הבין-לאומית.
סיפקה מערכי לוחות סולאריים מסוג 3 iROSA ו־iROSA 4. הצלחה CRS-27 C209.3 ♺ 15 במרץ 2023 15 באפריל 2023 טיסת מטען שביעית אל תחנת החלל הבין-לאומית.
סיפקה מערכי לוחות סולאריים מסוג 5 iROSA ו־iROSA 6. הצלחה CRS-29 C211.2 ♺ 10 בנובמבר 2023 12 בדצמבר 2023 טיסת מטען תשיעית אל תחנת החלל הבין-לאומית.
הצלחה CRS-32 C209-5 21 באפריל 2025 25 במאי 2025 דרקון המטען הראשון שנופל באוקיינוס השקט.
הצלחה CRS-33 C211-3 24 באוגוסט 2025 ינואר 2026 משימת דרקון המטען הארוכה ביותר עד כה.
בתהליך CRS-34 TBA מאי 2026 מתוכנן CRS-35 TBA אןגוסט 2026 מתוכנן
דרגון בול (ביפנית: ドラゴンボール - Doragon Bōru) הוא זיכיון מדיה יפני שנוצר על ידי אקירה טוריאמה בשנת 1984. המאנגה הראשונה בזיכיון, שנכתבה ואוירה על ידי טוריאמה, הופיעה במגזין שונן ג'אמפ השבועי מדי שבוע בין השנים 1986 ל-1995.
הזיכיון מושפע מהרומן הקלאסי הסיני "המסע למערב" שיצא במאה ה-16, מסרטי אמנויות לחימה מהונג קונג וממערבונים הוליוודיים.
עלילת המאנגה עוקבת אחר הרפתקאותיו של הגיבור סון גוקו.
גוקו מתאמן באמנויות לחימה וחוקר את העולם בחיפוש אחר שבעת הכדורים המכונים "כדורי הדרגון בול", אשר מסוגלים לזמן דרקון המגשים משאלות.
לאורך המסע שלו, גוקו פוגש חברים חדשים ולוקח חלק בקרבות נגד נבלים, שרבים מהם גם מחפשים את כדורי הדרקון.
לאורך השנים פיתחו מספר חברות סוגים שונים של סחורה המבוססת על הסדרה בהם קלפי אספנים, בובות, ומספר גדול של משחקי וידאו.
דרגון בול הוא אחד מהזיכיונות הריווחיים ביותר בכל הזמנים, בנוסף הסרט עובד לייב-אקשן אמריקאי ב-2009 בשם "דרגון בול - אבולוציה".
מאז השקת הזיכיון, דרגון בול הפך לאחת מסדרות המאנגה והאנימה המצליחות ביותר בכל הזמנים, כאשר המאנגה נמכרת בלמעלה מ-40 מדינות ברחבי העולם והאנימה משודרת במעל ל-80 מדינות ברחבי העולם.
יותר מ-160 מיליון עותקים של המאנגה, אשר כוללת 42 כרכים, נמכרו ביפן.
בסביבות כ־250–300 מיליון עותקים נמכרו ברחבי העולם - מה שהופך את דרגון בול לסדרת המאנגה השלישית ברווחיותה בעולם וזיכיון המדיה ה-15 בעולם ברווחיותו.
דרגון בול נחשב לאחת מסדרות המאנגה המשפיעות ביותר בכל הזמנים, כאשר אמני מאנגה רבים ציינו בעשורים האחרונים שדרגון בול שימש כמקור השראה ליצירות שלהם שכיום פופולריים.
סדרת המאנגה נכתבה ואוירה על ידי אקירה טוריאמה.
הסדרה פורסמה לראשונה בשנת 1984 במגזין "Weekly Shōnen Jump" של חברת ההוצאה לאור היפנית Shueisha, והסתיימה ב-1995. בין השנים 1985–1995 פורסמו 519 הפרקים של הסדרה, ואוגדו לכ-42 כרכים.
בשנת 2003 יצאה גרסה מחודשת ומצומצמת של הכרכים אשר הכילה 34 מהם, וכללה סיום שונה, עטיפות חדשות ואיורים בצבע.
טוריאמה יצר בהמשך גם סדרת מאנגה קצרה בשם "Neko Majin" אשר היוותה פרודיה על הסדרה בעלת אותו שם.
בסדרה הפרודית, מגלים שלפריזה יש בן בשם קוריזה.
הגרסה האנגלית של המאנגה תורגמה על ידי חברת Viz Media.
בשנת 2006, טוריאמה והיוצר של סדרת המאנגה "וואן פיס" אייצ'ירו אודה, חברו על מנת ליצור פרק יחיד בו מככבות הדמויות משתי הסדרות.
הפרק אשר נקרא "Cross Epoch" יצא באותה שנה במגזין "Weekly Shōnen Jump".
בעקבות הצלחת הסרטים החדשים של דרגון בול: קרב האלים ותחייתו של פריזה, המאנגה של דרגון בול הצליחה אף היא.
בתחילה יצא קומיקס אנימה לסרט תחייתו של פריזה, ו בשנת 2015, לאחר יציאת הסדרה החדשה דרגון בול סופר, יצא קומיקס אנימה נוסף.
ארבעה סרטים המבוססים על הסדרה המקורית יצאו עד כה.
תאריך היציאה המקורי לאקרנים ביפןשם הסרטתקציר העלילההערות בעברית 20 בדצמבר 1986קללת אבני האודם סון גוקו, ילד חזק במיוחד עם זנב קוף, שבבעלותו נמצא אחד מכדורי הדרגון בול, כדורים המסוגלים להגשים משאלות אם אוספים אותם ביחד.
גוקו פוגש נערה בשם בולמה, אשר מחפשת אחרי כדורי הדרגון בול.
שניהם מחליטים לחפש אחר כדורי הדרגון בול הנוספים יחדיו.
לאורך הדרך הם מכירים את קאמה סנין, אולונג ובלומה, שגם מחפשים את כדורי הדרקון מסיבות שונות.
לאורך מסעם הם נתקלים במלך רשע בשם גורמת' שגם מחפש את כדורי הדרקון.
ריבוט חלקי לסדרה המקורית 18 ביולי 1987היפהפייה הנרדמת בטירת השטן גוקו וקרילין מקבלים משימה להציל את הנסיכה הנרדמת מתוך מבצרו של השטן.
9 ביולי 1988הרפתקה מיסטית גוקו פוגש בטנשינהאן ושיאצו.
ריבוט חלקי לסדרה המקורית 4 במרץ 1996 נתיב העוצמה גוקו הילד יוצא למצוא בפעם הראשונה את כדורי הדרקון, פוגש ברוב חבריו לעתיד המוכרים ונלחם נגד צבא הסרט האדום.
סרט ספיישל שהופק לציון עשור לזיכיון הסדרה
סדרת ההמשך ממשיכה מהמקום בו עלילת הסדרה הקודמת הסתיימה, ומכסה את עלילת 26 הכרכים האחרונים של המאנגה.
הסדרה, בת 291 הפרקים שודרה לראשונה ביפן בערוץ Fuji TV בין השנים 1989–1996.
שם הסרט בעברית תיאור תאריך היציאה המקורי לאקרנים ביפן 1 האזור המת שומי גארליק אוסף את כל כדורי הדרקון כדי להפוך לבן אלמוות ולנקום בגוקו ובקאמי, אשר הביס את אביו.
15 ביולי 1989 2 החזק בעולם בעזרת המשאלה של שנרון, ד"ר קוצ'ין מבקש לשחרר את ד"ר ווילו שהיה כלוא בתוך קרחון למשך שנים, ווילו חסר הגוף מחפש את הלוחם הכי חזק בעולם כדי להשתלט על גופו וחוטף את מאסטר רושי.
10 במרץ 1990 3 עץ העוצמה סאייאני הנראה בדיוק כמו גוקו יוצא לכדור הארץ עם צוות הלוחמים שלו כדי לשתול את זרע עץ העוצמה שייבש את כל כדור הארץ למען פרי שיהפוך את אוכלו לחזק מאין שעור.
7 ביולי 1990 4 לורד סלאג נווד סופר נאמקי מרושע נוחת בכדור הארץ במטרה לאתר את כדורי הדרקון בשביל לבקש חיי אלמוות מהדרגון בול, ורוצה להשתלט על כדו"א.
19 במרץ 1991 5 נקמתו של קולר אחיו של פריז, קולר יוצא לחפש את הסאייאני שהרג את אחיו ולהחזיר את הכבוד האבוד של משפחתו.
21 ביולי 1991 6 שובו של קולר אחרי תבוסתו של קולר, שרידיו משומשים על ידי חללית מחשב ענק כדי להחיות את קולר כאנדרואיד בשביל לעזור לו להשתלט על כוכבי לכת.
לוחמי ה-Z יוצאים לכוכב נאמק החדש כאשר קולר מגיע לכבוש את הכוכב.
7 במרץ 1992 7 סופר אנדרואיד 13 שלושה אנדרואידים נוספים של ד"ר ג'ירו מתעוררים ופונים להרוג את גוקו והסאייאנים כשלבסוף מתאחדים לאנדרואיד עוצמתי אחד.
11 ביולי 1992 8 ברולי: הסופר סאיין האגדי הסופר הסאיין האגדי ברולי משמיד כוכבי לכת שלמים וכעת חוששים שכוחו יגרום לגלקסיה כולה להיהרס.
המלך קאיו מבקש את עזרתו של גוקו לטיפול העניין כאשר ברולי ואביו פאראגוס מזמינים את לוחמי ה-Z לכוכב הבית החדש שלהם.
6 במרץ 1993 9 בוג'אק משוחרר באמצע תחרות אמנויות הלחימה בכדור הארץ, פולשים שדים מעולם הנשמות לתחרות ומאיימים להשמיד את לוחמי ה-Z ואת כל האזור.
10 ביולי 1993 10 ברולי: חוזר שנית אחרי תבוסתו של ברולי הוא נופל לכדור הארץ ומוקפא לשבע שנים (זהו תהליך שלו לריפוי עצמי).
אחרי שיצא מההקפאה, הוא יוצא לחסל את גוקו ותוקף את גוהאן, גוטן ווידל.
12 במרץ 1994 11 ביו-ברולי שרידי ה-DNA של ברולי מנוצלים על ידי אנשים מרושעים המשתמשים בשכפול והנדסה גנטית כדי להקים צבא של יצורים לוחמניים.
כפיל של ברולי נוצר ומאיים להרוס את המפעל, אך לפני שהוא מספיק לברוח נשפכת עליו תמיסה שהופכת אותו למוטציה.
9 ביולי 1994 12 מיזוג נולד מחדש כאשר שד זדוני שקוראים לו ג'אנמבה מאיים להשתלט על הגיהנום ועולם הנפשות, גוקו ווג'יטה נאלצים להתמזג בפעם הראשונה כדי להביסו.
4 במרץ 1995 13 זעם הדרקון כאשר גוקו הופל בפח על ידי הוי, איש זקן ומוזר לפתוח תיבה קסומה המכילה מפלצת זדונית, נער מסתורי בשם טאפיון, מופיע ומסביר על הוי והאיום של מפלצתו.
15 ביולי 1995 14 קרב האלים אל ההרס בירוס (Beerus) שומע על הניצחון של הסופר סאיין האגדי על פריזה ורוצה להילחם בגוקו, אותו הוא מוצא כיריב ראוי.
גוקו הופך לסופר סאיין-אל בזכות האנרגיות של גוטן, גוהאן, וג'יטה, טראנקס והעובר שברחמה של וידל, שכן היה צורך ב-6 סאיינים.
30 במרץ 2013 15 תחייתו של פריזה לפני שיצא שמו הרשמי, קראו לו "המשאלה הנוראה ביותר אי פעם".
שני משרתיו של פריזה, סורבה וגומא יוצאים לכדור הארץ להשיג משאלה, להחזיר את פריזה לחיים.
פריזה מגלה שגוקו הצליח להביס את מאג'ין בו, ויוצא להתאמן ל-4 חודשים.
לאחר 4 חודשים מגיע לכדור הארץ בשביל לנקום.
במקביל לסדרות וסרטי האנימה, יצאו כחמישה ספיישלים טלוויזיוניים המבוססים על הדמויות מהסדרה.
תאריך היציאה המקורי לאקרנים ביפןשם הספיישל הטלוויזיוניתקציר העלילה בעברית 17 באוקטובר 1990 בארדוק: אביו של גוקו סרט זה מספר את סיפורו של בארדוק, אביו הביולוגי של גוקו כלוחם סאייאני המקבל כוח לראיית העתיד מאחד התושבים האחרונים של כוכב לכת שהוא וצוותו כבשו.
בחזיונו הוא רואה את כל עולמו נהרס ומתפוצץ על ידי פריז.
הוא מנסה להזהיר את הסאייאנים, נתקל בבוז מצידם.
לכן הוא יוצא לבדו למשימת כדי לנסות ולהציל את העולם שלו, אך נהרג בקלות על ידי פריז באמצעות כדור המוות, משמיד העולמות שלו.
רגעים ספורים לפני מותו הוא חוזה את בנו קאקארוט ניצב מול פריז על פני נאמק.
בידיעה שבנו הולך להביסו, הוא מחייך ושמח על גורלם שלו ושל בנו לפני שנופל אל מותו לתוך הנובה של כוכב הלכת.
23 בפברואר 1993ההיסטוריה של טראנקס סרט זה מספר על קו הזמן הראשון שבו נפטר גוקו ממחלת לב קשה, מספר חודשים לפני בוא האנדרואידים שבסאגת סל.
הסיפור מתחיל שנים אחרי שרוב לוחמי ה-Z נהרגו על ידי האנדרואידים ורק גוהאן וטראנקס נותרו בחיים כדי להילחם בהם.
טראנקס שלא היה יכול לחיות בשקט בזמן שהאנדרואידים מבצעים מסעות הרס בעולם, מבקש מגוהאן שילמד אותו להילחם.
למרות אימוניו הרבים וניסיונות הרבים והכושלים, גוהאן מנסה להפוך את טראנקס לסופר סאיין.
טראנקס חלש מדי והופך לנטל בקרב הראשון שלו נגד האנדרואידים וגוהאן אף איבד את זרועו כדי להגן עליו.
אחרי ההחלמה של גוהאן, יוצאים שוב השניים להילחם.
כאשר מבין גוהאן כי לא יוכל להגן עליו בשנית אם יהפוך שוב לנטל, הוא יוצא בלעדיו.
באותו ערב גשום טראנקס מחפש את גוהאן ומוצא את גופתו.
איבוד החבר הטוב ביותר שלו העלה את זעמו עד שהפך לסופר סאיין.
טראנקס ממשיך כשנתיים להילחם באנדרואידים.
כשלבסוף אימו, בולמה מציעה לו לקחת את מכונת הזמן שהיא עתה סיימה לבנות אל תוך העבר ולהזהיר את לוחמי ה-Z מפני האנדרואידים, ועם זאת למסור לגוקו את התרופה למחלתו.
21 בספטמבר 2008 שובו של סון גוקו וחבריו מתרחש שנתיים לאחר תבוסתו של קיד בו.
כעת גוקו וחבריו נאלצים להתמודד מול שני נבלים חדשים, אבו וקאדו, שני חיילי עבר מובחרים של פריז שהמשיכו בהטרדת כוכבים ופוגשים באחיו הצעיר של ווג'יטה, טארבל שהגיע לכדור הארץ עם אשתו לאחר שכוכבם הותקף על ידי שני הנבלים כדי לבקש את עזרת אחיו וחבריו שהביסו את פריז.
21 ביוני 2011הפרק של בארדוק סרט זה מספר מה קרה לבארדוק לאחר השמדתו של כוכב בווג'יטה בגלל פריז.
בארדוק חוזר בזמן ומגיע לכוכב ווג'יטה בעבר ופוגש ביצורים שחיו לפני הסאייאנים בכוכב ורואה שהם משתמשים באותם הנוזלים שבתאי הריפוי.
בארדוק מתחיל לנסות להבין מה קרה לאחר השמדתו של הכוכב כשבאותו הזמן באו לכוכב שני לוחמים חלשים שלבושים בשריון המזכיר את השריונות של פריז ובארדוק הרג אותם.
לאחר שבארדוק הביס אותם הוא הלך להתאמן במערה כשהבן של מרפא הכוכב נשלך להביא לו אוכל.
בינתיים, לוחם המזכיר את פריז במראה ובהתנהגות בשם צ'ילד שומע על תבוסתם של לוחמיו ויוצא להשמיד את הכוכב את מי שהביס את הלוחמים שלו.
כאשר הוא הגיע החל להשמיד את בתי התושבים ולהרוג אנשים ובנו של מרפא הכוכב יוצא לקרוא לבארדוק כדי שיציל אותם.
כשבארדוק מגיע הוא חושב שצ'ילד הוא פריז ומפחד.
כשצ'ילד מבין שהוא הלוחם שהביס את לוחמיו הוא נלחם בו ובארדוק כמעת חוסל.
בנו של המרפא יוצא להציל אותו ונפגע קשה.
לאחר שראה שצ'ילד פגע בילד, בארדוק נזכר איך פריז בגד בו, הופך לסופר סאיין ומביס את צ'ילד.
מהכעס צ'ילד משתמש באותה המתקפה שפריז השתמש כדי להרוס את ווג'יטה אך בארדוק מחזיר אותה אלו והוא עף מהכוכב.
צבאו של צ'ילד מנסה להחיות אותו והוא אמר להם להזהיר את המשפחה שלו מפני הסאייאנים.
הסדרה שודרה בין השנים 1996–1997. בניגוד לשתי הסדרות הקודמות בזיכיון, הסדרה "דרגון בול GT" אינה עיבוד של המאנגה שיצר אקירה טוריאמה, אלא סדרת-המשך ל"דרגון בול Z" עם עלילה מקורית משלה תוך כדי שימוש בדמויות מאותו היקום.
לסדרה יצא גם ספיישל טלוויזיוני בשם "מורשתו של גיבור", המתרחש 100 שנים אל תוך העתיד.
פאן היא האדם האחרון שעדיין בת החיים מלוחמי ה-Z.
היא מאמנת את נכדה גוקו ג'וניור הביישן, וכאשר היא חולה במחלה קשה, גוקו הצעיר יוצא לחפש את הדרגון בול כדי לבקש מהדרקון שנרון שתבריא.
בשנת 2009 הודיעו אולפני טואי אנימציה שהם מתכוונים לערוך מחדש את פרקי דרגון בול Z לשידור במסגרת חגיגות יום השנה ה-20 של הסדרה.
הסדרה המחודשת עלתה לשידור ב-5 באפריל 2009, בשם "Dragon Ball Kai", כאשר הפרקים נערכו מחדש והותאמו לאיכות ה-HDTV והכילו קטעי פתיחה וסיום חדשים.
כמו כן, הפרקים נערכו מחדש כשחלקים נרחבים מהעלילה המקורית הושמטו בניסיון להפוך את עלילת הסדרה לנאמנה יותר ככל האפשר לעלילת סדרת המאנגה, וכתוצאה מכך אמורה להתקדם מהר יותר.
לפיכך, היא נחשבת סדרה "חדשה" אשר נוצרה על בסיס סדרת דרגון בול Z המקורית.
לדרגון בול Kai היו בסך הכל 97 פרקים (לעומת דרגון בול Z שלה היו 291 פרקים בגרסה הלא מצונזרת), וסיומה היה בסופה של סאגת סל (ולא כמו בסדרה המקורית, שהסתיימה אחרי הפיכתו לטוב של מאג'ין בו).
פרק אקסטרה שהיה אמור לחתום את הסדרה שודר זמן קצר לאחר הצונאמי שתקף את יפן במרץ 2011.
לאחרונה הוחלט להמשיך את הסדרה עד לנקודת הסיום שלה ולכלול בה גם את סיפור בו.
בנובמבר 2013 יצאה הודעה רשמית מאת המדובב האמריקאי של גוקו, כי הוא מקליט את השורות שלו לסאגת בו של קאי.
17 שנה לאחר סיום הסדרה "דרגון בול GT" ב-1996, יצא הסרט ה-14 של הסדרה - "קרב האלים", ובו נרמז כי יש לסדרה עוד לאן להתקדם.
בירוס אמר לגוקו לאחר הקרב ביניהם שישנם 12 יקומים, ולכל יקום אל הרס משלו.
בנוסף בסרט נחשפה צורת ה"סופר סאיין האל" (Super Saiyan God), אשר מבטלת את הסופר סאיין 4 שהוצג בעונת GT.